Habib Nurmagomedov

Habib Abdulmanapovitš Nurmagomedov (; ; s. 20. syyskuuta 1988 Dagestanin ASNT, Neuvostoliitto) on venäläinen entinen vapaaottelija. Hän oli UFC:n kevytsarjan mestari huhtikuusta 2018 lokakuuhun 2020 saakka. Nurmagomedov on myös kaksinkertainen Combat Sambon maailmanmestari. Ura päättyi 2021.

 Varhainen elämä 
Habib Nurmagomedov syntyi avaarilaiseen perheeseen Silden kylässä Dagestanissa. Hänen isänsä Abdulmanap perusti sambo-painikoulun heidän kotinsa kellariin, jossa Habib sai harjoitella. Hän oli taitava painija jo viisivuotiaana. Kun Nurmagomedov oli yhdeksän, hänen isänsä laittoi hänet taistelemaan karhunpoikasen kanssa. Video kyseisestä harjoituksesta levisi vapaaottelusivustoilla Yhdysvalloissa Nurmagomedovin tultua tunnetuksi.

Vuonna 2001 Nurmagomedovin perhe muutti Dagestanin pääkaupunkiin Mahatškalaan, missä hän jatkoi painin harjoittelua ja 15-vuotiaasta eteenpäin judoa. Sambon harjoittelua hän jatkoi isänsä kanssa 17-vuotiaana. Nurmagomedovin mukaan siirtymä painista judoon oli vaikea, mutta hänen isänsä vaati sitä, jotta Nurmagomedov tottuisi gi-asun käyttöön.

Nurmagomedov vietti suurimman osan lapsuudestaan kuntosalilla, mutta päätyi usein myös katutappeluihin. Hänen mukaansa isä Abdulmanap on suurin syy hänen menestykselleen.

 Yksityiselämä 
Merkkinä avaarilaisesta taustastaan Nurmagomedov esiintyy usein julkisuudessa päässään perinteinen papakhi-hattu. Nurmagomedov osaa kuutta kieltä: avaaria, kumykia, arabiaa, venäjää, turkkia ja englantia.

Nurmagomedov on muslimi. Vuonna 2020 sanomalehti The Guardian kutsui Nurmagomedovia yhdeksi maailman suosituimmaksi muslimiurheilijaksi, heti egyptiläisen jalkapalloilijan Mohamed Salahin jälkeen.

Nurmagomedov on kouluttautunut ekonomistiksi.

 Persoona 
Nurmagomedov tunnetaan konservatiivisesta persoonastaan. Vuonna 2018 hän kannatti yökerhojen lopettamista Dagestanissa ja puhui rap-konsertin järjestämistä vastaan, minkä seurauksena rap-artisti Egor Kreed perui esiintymisensä. Vuonna 2019 Nurmagomedov osoitti mieltään Dagestanissa järjestettävästä näytelmästä, jossa oli hahmona ”niukasti pukeutunut nainen”. Hän kutsui näytelmää saastaksi ja vaati tekijöitä vastuuseen. Tämän väitettiin johtaneen näytelmän tuottajaan kohdistuneisiin uhkauksiin sosiaalisessa mediassa. Kun vuonna 2020 Ranskassa tapahtuneen terroristi-iskun johdosta maan presidentti Emmanuel Macron puhui sananvapauden puolesta, Nurmagomedov arvosteli häntä Instagramissa sanoen muun muassa: ”Pilatkoon kaikkivaltias tämän olennon ja hänen seuraajiensa kasvot, heidän, jotka sananvapauden nimissä loukkaavat yli 1,5 miljardia muslimia”.

 Perhe 
Habib Nurmagomedovin vaimo on Patimat Nurmagomedova. Heillä on kolme lasta, tytär Fatima (s. 2015) ja pojat Magomed (s. 2017) sekä Husain (s. 2019).

Nurmagomedovin isä Abdulmanap kuoli heinäkuussa 2020 koronavirustaudin aiheuttamiin komplikaatioihin. Hän sai tartunnan sairaalassa, missä hän odotti sydänleikkausta. Hänen alkuperäinen sairautensa pahentui tartunnan jälkeen. Abdulmanap oli kuollessaan 57-vuotias. Habib ilmoitti tämän jälkeen, että ei halua jatkaa uraansa ilman isäänsä.

 Vapaaottelu 
Nurmagomedov siirtyi sambouransa aikana vapaaottelun pariin ja otteli ensimmäisen ammattilaisottelunsa 13. syyskuuta 2008 Ukrainassa. Hän voitti ottelunsa triangelikuristuksella ensimmäisessä erässä Vusal Bayramovia vastaan.

 Pankration Atrium Cup 
Nurmagomedov osallistui seuraavaksi Pankration Atrium Cupin turnaukseen lokakuussa 2008, joka pidettiin Moskovassa. Hän voitti turnauksen kaikki kolme ottelua tuomariäänin ja vei mestaruuden.

Turnauksen jälkeen Nurmagomedov otteli kaksi ottelua Tsumada Fighting Championshipissa, jossa hän voitti molemmat ottelunsa teknisellä tyrmäyksellä. Kumpikin ottelu käytiin samana päivänä elokuussa 2009. Said Ahmedia vastaan ottelu päättyi jo ensimmäisessä erässä, kun Eldar Eldarovia vastaan ottelu päättyi toisessa erässä. 

 M–1 
Marraskuussa 2009 Nurmagomedov siirtyi ottelemaan Venäjän suurimpaan vapaaottelujärjestöön M-1 Globaliin. Hän oli otellut tilastolla 6–0 ja kohtasi ensimmäisessä ottelussaan Šahbulat Šamhalajevin. Nurmagomedov voitti ottelun käsilukolla ensimmäisen erän lopussa.

Kesäkuussa 2010 Nurmagomedov otteli Golden Fist -järjestössä yhden ottelun, jossa hän voitti Ali Bagovin tuomariäänin. Syyskuussa Nurmagomedov otteli toisen kerran M–1:ssä, jossa hän voitti Vitaliy Ostroskiyn teknisellä tyrmäyksellä ensimmäisen erän lopussa.

Helmikuussa 2011 Nurmagomedov otteli viimeisen ottelunsa M–1:ssä Aleksandr Agafonovia vastaan, jonka hän voitti teknisellä tyrmäyksellä kulmamiehen lopetuksella.

 ProFC 
Huhtikuussa 2011 Nurmagomedov siirtyi ProFC:hen, jossa hänen ensimmäinen vastustajansa oli Said Halilov. Nurmagomedov voitti ottelun kimuralla ensimmäisessä erässä. Toukokuussa hän otteli jo seuraavan kerran Ašot Šaginjania vastaan, jonka hän voitti teknisellä tyrmäyksellä lyönnein ensimmäisessä erässä. Nurmagomedov jatkoi voittokulkuaan heinäkuussa, jolloin hän voitti Kadžik Abadžjanin triangelikuristuksella ensimmäisen erän lopussa. Elokuussa Nurmagomedov voitti myös Hamiz Mamedovin ensimmäisessä erässä triangelikuristuksella. Syyskuussa hän voitti kolmannen ottelunsa peräkkäin triangelikuristuksella, tällä kertaa Vadim Sandulskia vastaan ensimmäisessä erässä. Lokakuussa Nurmagomedov otteli viimeisen kerran ProFC:ssä, jolloin hän sai vastaansa Arymarcel Santosin. Nurmagomedov voitti ottelunsa edellisten otteluiden tapaan ProFC:ssä ensimmäisessä erässä, tällä kertaa tuloksella tekninen tyrmäys.

 UFC 
Marraskuussa 2011 UFC ilmoitti tehneensä kuuden ottelun sopimuksen Nurmagomedovin kanssa, joka oli otellut tilastolla 16–0. Hän otteli ensimmäisen ottelunsa tammikuussa 2012 Kamal Shalorusia vastaan, jonka voitti takakuristuksella kolmannessa erässä. Heinäkuussa Nurmagomedov kohtasi kokeneemman Gleison Tibaun, jonka hän voitti tuomariäänin (30–27, 30–27, 30–27).

Vuonna 2013 Nurmagomedov otteli kolmesti, ensimmäisen kerran tammikuussa Thiago Tavaresia vastaan. Nurmagomedov voitti tyrmäyksellä lyönnein ja kyynärpääosumin ensimmäisessä erässä. Ottelun jälkeen hänen vastustajansa jäi kiinni kielletyistä aineista. Toukokuussa Nurmagomedov kohtasi Abel Trujillon. Ennen ottelua hän epäonnistui olemaan sallitussa painorajassa ja ottelu käytiin ilman painoluokkaa. Nurmagomedov voitti ottelun tuomariäänin (30–27, 30–27, 30–27), jossa hän teki UFC:n yhden ottelun ennätyksen alasvienneissä. Nurmagomedov sai 21 onnistunutta alasvientiä. Syyskuussa hän voitti vielä Pat Healyn tuomariäänin (30–27, 30–27, 30–27).

Vuonna 2014 Nurmagomedov otteli vain kerran kohdatessaan huhtikuussa uransa ensimmäisen kevytsarjan kymmenen parhaan joukkoon lukeutuneen Rafael dos Anjosin. Kamppailu päättyi Nurmagomedovin voittoon tuomariäänin (30–27, 30–27, 30–27).

Vuonna 2016 Nurmagomedov palasi vuoden tauon jälkeen ja kohtasi entisen Bellatorin kevytsarjan mestarin Darrell Horcherin, joka otteli ensimmäistä kertaa UFC:ssä. Nurmagomedov painoi toistamiseen yli sallitun painorajan, minkä vuoksi hän sai palkkiosakkoja virheestään. Hän kuitenkin voitti kamppailun teknisellä tyrmäyksellä toisessa erässä lyötyään Horcheria matolla alasviennin päätteeksi. Marraskuussa Nurmagomedov otteli toisen kerran, tällä kertaa toista kärkisijoitettua ottelijaa Michael Johnsonia vastaan. Hän voitti kamppailun kolmannessa erässä kimuralla.

Vuonna 2017 Nurmagomedov otteli tuon hetken neljänneksi parasta kevytsarjan ottelijaa Edson Barbozaa vastaan, jota pidetään yhtenä UFC:n parhaista pystyottelijoista. Nurmagomedov onnistui voittamaan ottelun selkeällä dominoinnilla tuomariäänin (30–25, 30–25, 30–24). Hänet palkittiin ottelusta myös Performance of the Night -bonuksella.

 Kevytsarjan mestaruus 
7. huhtikuuta 2018 Nurmagomedovin oli määrä otella Tony Fergusonia vastaan vapaana olleesta UFC:n kevytsarjan mestaruudesta. Kummallakin ottelijalla oli pisin voittoputki alla, mutta Ferguson loukkaantui kolme päivää ennen ottelua. Nurmagomedovin vastustajaksi oli aluksi kaavailtu Max Hollowayta, mutta tämän oltua lääkärien mielestä lopulta kykenemätön ottelemaan, tilalle asettui Al Iaquinta. Mestaruusottelu käytiin UFC 223 -tapahtumassa Brooklynin Barclays Centerissä. Nurmagomedov voitti mestaruuden tuomariäänin (50–44, 50–43, 50–43), minkä myötä hänestä tuli samalla ensimmäinen venäläinen UFC-mestari.
pienoiskuva|Nurmagomedov tapasi presidentti Vladimir Putinin isänsä kanssa McGregor -ottelun jälkeen.
Nurmagomedov puolusti mestaruuttaan ensimmäisen kerran 6. lokakuuta 2018 entistä kevytsarjan mestaria Conor McGregoria vastaan ja voitti tämän kuristuksella ottelun neljännessä erässä. Ottelun jälkeen Nurmagomedov hyökkäsi McGregorin taustajoukkojen kimppuun ja paikalle jouduttiin hälyttämään poliiseja lopettamaan yleiseksi tappeluksi eskaloitunut tilanne. Nevadan urheilukomissio rankaisi Nurmagomedovia tapahtuneesta tammikuussa 2019 yhdeksän kuukauden ottelukiellolla (ottelupäivästä alkaen) ja 500 000 dollarin sakolla. Kilpailukiellon pituus voi kuitenkin lyhentyä kuuteen kuukauteen, jos hän suostuu osallistumaan kiusaamisen vastaiseen työhön yhdessä Las Vegasin poliisin kanssa.

7. syyskuuta 2019 järjestettyyn UFC 242 -tapahtumaan haastajaksi oli valittu Dustin Poirier. Nurmagomedov voitti ottelun kolmannessa erässä ajassa 2.06 takakuristuksella ja ansaitsi suorituksestaan Performance of the Night -bonuksen.

24. lokakuuta 2020 Nurmagomedov kohtasi uransa viimeisessä ottelussaan yhdysvaltalaisen Justin Gaethjen. Nurmagomedov voitti ottelun triangelikuristusotteella toisen erän alussa. Ottelun jälkeisessä haastattelussa Nurmagomedov ilmoitti ottelun olleen hänen viimeisensä. Nurmagomedov voitti kaikki 29 ammattilaisotteluaan.

Ammattilaisottelut
 Tulos Tilasto Vastustaja Tyyli Tapahtuma Päivämäärä Erä Aika Paikka HuomautuksiaVoitto 29–0 Justin GaethjeTekninen luovutus (kolmiokuristus)UFC 25424. lokakuuta 2020 2 1:34 Abu DhabiUFC:n kevytsarjan mestaruusottelu. Bonuspalkkio Voitto 28–0 Dustin PoirierLuovutus (takakuristus)UFC 2427. syyskuuta 2019 3 2:06 Abu DhabiUFC:n kevytsarjan mestaruusottelu. Bonuspalkkio Voitto 27–0 Conor McGregorLuovutus (niskavääntö)UFC 2297. lokakuuta 2018 4 3:03 Las VegasUFC:n kevytsarjan mestaruusotteluVoitto 26–0 Al IaquintaPäätös (yksimielinen)UFC 2238. huhtikuuta 2018 5 5:00 New YorkUFC:n kevytsarjan mestaruusotteluVoitto 25–0 Edson BarbozaPäätös (yksimielinen)UFC 21931. joulukuuta 2017 3 5:00 Las VegasBonuspalkkio Voitto 24–0 Michael JohnsonLuovutus (kimura)UFC 20513. marraskuuta 2016 3 2:31 New YorkVoitto 23–0 Darrell HorcherTekninen tyrmäys (lyönnit)UFC on FOX: Teixeira vs Evans17. huhtikuuta 2016 2 3:38 TampaSopimuspaino Voitto 22–0 Rafael dos AnjosPäätös (yksimielinen)UFC on FOX: Werdum vs Browne20. huhtikuuta 2014 3 5:00 OrlandoVoitto 21–0 Pat HealyPäätös (yksimielinen)UFC 16522. syyskuuta 2013 3 5:00 TorontoVoitto 20–0 Abel TrujilloPäätös (yksimielinen)UFC 16026. toukokuuta 2013 3 5:00 Las VegasSopimuspaino Voitto 19–0 Thiago TavaresTyrmäys (lyönnit ja kyynärpäät)UFC on FX: Belfort vs Bisping20. tammikuuta 2013 1 1:55 São PauloVoitto 18–0 Gleison TibauPäätös (yksimielinen)UFC 1488. heinäkuuta 2012 3 5:00 Las VegasVoitto 17–0 Kamal ShalorusLuovutus (takakuristus)UFC on FX: Guillard vs Miller21. tammikuuta 2012 3 2:08 NashvilleUFC-debyyttiVoitto 16–0 Arymarcel SantosTekninen tyrmäys (lyönnit)ProFC 3622. lokakuuta 2011 1 3:33 HasavjurtVoitto 15–0 Vadim SandulitskiLuovutus (kolmiokuristus)ProFC / GM Fight: Ukraine Cup 315. syyskuuta 2011 1 3:01 OdessaVoitto 14–0 Xamis MəmmədovLuovutus (kolmiokuristus)ProFC 305. elokuuta 2011 1 3:15 Donin RostovVoitto 13–0 Kadžik AbadžjanLuovutus (kolmiokuristus)ProFC 292. heinäkuuta 2011 1 4:28 Donin RostovVoitto 12–0 Ašot ŠahinjanTyrmäys (lyönnit)ProFC 285. toukokuuta 2011 1 2:18 Donin RostovVoitto 11–0 Said HalilovLuovutus (kimura)ProFC 269. huhtikuuta 2011 1 3:16 Donin RostovVoitto 10–0 Oleksandr AhafonovTekninen tyrmäys (kulman keskeytys)M-1 Selection Ukraine 2010: The Finals12. helmikuuta 2011 2 5:00 KiovaVoitto 9–0 Vitali OstrovskyiTekninen tyrmäys (lyönnit)M-1 Selection Ukraine 2010: Clash of the Titans18. syyskuuta 2010 1 4:06 KiovaVoitto 8–0 Ali BagovPäätös (yksimielinen)Golden Fist of Russia 110. kesäkuuta 2010 2 5:00 MoskovaVoitto 7–0 Šahbulat ŠamhalajevLuovutus (käsilukko)M-1 Challenge: 2009 Selections 93. marraskuuta 2009 1 4:36 PietariVoitto 6–0 Eldar EldarovTekninen tyrmäys (lyönnit)Tsumada FC 38. elokuuta 2009 2 2:44 AgvaliTsumada FC:n välisarjan mestaruusotteluVoitto 5–0 Said AhmedTekninen tyrmäys (lyönnit)Tsumada FC 38. elokuuta 2009 1 2:05 AgvaliVoitto 4–0 Šamil AbdulkerimovPäätös (yksimielinen)Atrium Pankration Cup 200811. lokakuuta 2008 2 5:00 MoskovaAtrium Pankration Cupin kevytsarjan mestaruusotteluVoitto 3–0 Ramazan KurbanismailovPäätös (yksimielinen)Atrium Pankration Cup 200811. lokakuuta 2008 2 5:00 MoskovaVoitto 2–0 Magomed MagomedovPäätös (yksimielinen)Atrium Pankration Cup 200811. lokakuuta 2008 2 5:00 MoskovaVoitto 1–0 Vüsal BayramovLuovutus (kolmiokuristus)CSFU: Champions League13. syyskuuta 2008 1 2:20 Pultava

Lähteet

Luokka:Venäläiset vapaaottelijat
Luokka:Vuonna 1988 syntyneet
Luokka:Elävät henkilöt